मख’नो गोनां दि, दिनैनि बे सुबुं गौमा मेलआव सोनाब बेंगलनि एम.एल.ए. उइलसन सुम्फ्रामारिआबो बाहागो लादोंमोन। लोगोसे ओनसोलनि गोबां मेलेमजिब  रोंगसा सुबुंफोराबो बाहागो नानै मेलखौ जाफुंसार होदोंमोन। गुबुन फारसेथिं फैबाय थानाय 2021 मायथाइयाव बिपिएफ दोलोआ  बिजेपिजों थानाय सोमोन्दोआ थाबाय थागोन ना थाया होननानै खौरांगिरिफोरनि सोंथिनि फिननायाव थोंजोङै बुङालासिनो खेंसालियासै बुंनानै थानायखौ नुनो मोनदों। आरो बिथाङा दि – ”दासान्दि बिटिसि  बिसाइख’थि, बे समाव बिजेपिआबो गाव हारसिंनो बिटिसि बिसाइख’थि गेलेनो सिगादों। बेखायनो फैबाय थानाय समाव बिजेपि आरो बिपिएफ दोलोनि सोमोन्दोआ बिटिसि बिसाइख’थिनि सायावसो सोनारगोन” होननानै बुङो।